РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  43

от заседание на Комисия ”Професионална квалификация,
информационни технологии и статистика” на ВСС,
проведено на 26.11.2013 г.

Днес, 26.11.2013 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:	Румен Георгиев
ЗАМ. ПРЕДСЕДАТЕЛ:       Мария Кузманова
     ЧЛЕНОВЕ:	Галина Карагьозова - отсъства
						Даниела Костова
					Елка Атанасова
					Михаил Кожарев
                                                	Юлия Ковачева

На заседанието присъстваха експертните сътрудници към комисията: Валери Михайлов – директор дирекция „Информационни системи”, Светослав Неделчев - главен експерт дирекция „Информационни системи” и Мая Атанасова - главен експерт-юрисконсулт дирекция „Правна”.

1. ОТНОСНО: Реална експлоатация на обмен на данни между информационните системи на съдилищата и ядрото на ЕИСПП, в изпълнение на чл.378 ал.5 и чл.379 ал.3 от ЗСВ.

Комисия “ Професионална квалификация, информационни технологии и статистика” предлага на Висшия съдебен съвет да приеме следното решение:

ПРОЕКТ:

ВИСШИЯТ СЪДЕБЕН СЪВЕТ
Р Е Ш И :

1.	Да се проведат съвещания по апелативни райони на административните ръководители и системните администратори от съдилищата в апелативния район и експерти от отдел „ЕИСПП“ в НСлС за съгласуване на действията и мерките за обмен на данни с ЕИСПП.
2.	Председателите на апелативните съдилища, съвместно с дирекция „Информационни системи“ към администрацията на ВСС, да създадат организация за провеждане на съвещанията през м.декември 2013г.
3.	Да се предостави, по време на съвещанията на административните ръководители на съдилищата, пакет от документи необходими за подготовка на въвеждане на обмен на данни с ЕИСПП.
4.	Определя 01.01.2014 г. за начален и 30.06.2014 г. за краен срок на поетапно въвеждане в реална експлоатация на обмен на данни между информационните системи на съдилищата и ядрото на ЕИСПП, съгласно приложения график.

2. ОТНОСНО: Писмо от Петко Петков – зам.-директор на НСлС и председател на Междуведомствения съвет за методическо ръководство на ЕИСПП с информация за обновения стандарт на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Приема за сведение писмото от Петко Петков – зам.-директор на НСлС и председател на Междуведомствения съвет за методическо ръководство на ЕИСПП с информация за обновения стандарт на ЕИСПП.

3. ОТНОСНО:  Писмо от Николай Руневски – адвокат в САК относно оплаквания по гражданско дело № 1782/2013 г. на СГС, І-во отделение, 16 състав.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Приема за сведение писмото от Николай Руневски – адвокат в САК.
3.2. Присъединява писмото от Николай Руневски – адвокат в САК към образуваната преписка от комисията, определена с решение по протокол № 40/06.11.2013, т.1 за проверка в СГС във връзка с публикувана статия в електронния сайт на „Правен свят”.

4. ОТНОСНО: Писмо от Информационно обслужване – клон Варна относно работна среща в СГС по повод статия в on-line изданието „Правен свят”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение писмото от Информационно обслужване – клон Варна относно работна среща в СГС по повод статия в on-line изданието „Правен свят”.
4.2. Присъединява писмото от Информационно обслужване – клон Варна към образуваната преписка от комисията, определена за проверка в СГС във връзка с публикувана статия в електронния сайт на „Правен свят”.

5. ОТНОСНО: Решение на комисия „Бюджет и финанси” на ВСС във връзка с необходимите финансови средства по обобщените искания от съдилищата за компютърна техника.
Приложение: Извлечение от протокол № 45/20.11.2013 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение решението на комисия „Бюджет и финанси” на ВСС, с което се отлага разглеждането на необходимите финансови средства по обобщените искания от съдилищата за компютърна техника до приемането на Закона за държавния бюджет за 2014 г..

6. ОТНОСНО: Писмо от председателя на Административен съд София-град относно необходимост от лицензи за операционна система MS Windows 7.
Висшият съдебен съвет не разполага с допълнителни лицензи, които да предостави на съдилищата. 

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Да се изпрати писмо до председателя на Върховния административен съд с молба да предоставят част от наличните им лицензи  за настолна операционна система на Административен съд София-град и административните съдилища.

7. ОТНОСНО: Искане от председателя на Районен съд гр. Ботевград за закупуване на един брой скенер на стойност 1 220 лева.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Отлага разглеждането на т. 7 от дневния ред, в съответствие с взетото решение по протокол  44 от 17.10.2012 г., т.3.

8. ОТНОСНО: Искане от председателя на Районен съд гр. Чирпан за закупуване на Програмен модул „Електронни проучвания”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Да се поиска информация от председателя на Районен съд гр. Чирпан относно необходимостта от закупуване на Програмен модул „Електронни проучвания”.
8.2. Да се проведе среща с представител на  фирма Темида 2000 ЕТ относно използването на програмен модул „Електронни проучвания” в съдилищата, след получаване на информацията по т.8.1.

9. ОТНОСНО: Искане от председателя на Окръжен съд гр. Варна за извършване на вътрешна компенсирана промяна по бюджетната сметка на съда за закупуване на компютърна техника.
Писмото на председателя на Окръжен съд гр. Варна не е комплектовано с оферти и справка за наличната техника, не може да се прецени ефективното изразходване на финансовите средства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Да се поиска допълнителна информация от председателя на Окръжен съд гр. Варна за необходимостта от закупуване на сървър и два комутатора, с оглед и на закупените от съда сървър и  два комутатора през м. юни тази година.

10. ОТНОСНО: Искане от председателя на Административен съд гр. Враца за закупуване на един брой скенер.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Не възразява да се закупи един брой скенер за нуждите на Административен съд гр. Враца. 
10.2. Да се уведоми за решението на комисията председателя на Административен съд гр. Враца.

11. ОТНОСНО: Писмо от Иван Комитски – председател на Държавна агенция „Архиви” относно индивидуалната номенклатура на делата и сроковете на съхранение за въвеждане в Административната информационна система (АИС).

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да се покани за среща на следващо заседание на комисията на 03.12.2013 г. Иван Комитски – председател на Държавна агенция „Архиви” във връзка с искането за индивидуалната номенклатура на делата и сроковете на съхранение за въвеждане в Административната информационна система (АИС).

12.ОТНОСНО: Решение на комисия „Бюджет и финанси” на ВСС във връзка с on-line излъчването на избор на директор на НСлС.
Приложение: Извлечение от протокол № 45/20.11.2013 г. от заседанието на комисия „Бюджет и финанси” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Да се публикува съобщения в Интернет страницата на ВСС за събиране на оферти за on-line излъчване чрез Интернет страницата на ВСС на избор на директор на Националната следствена служба.

13.ОТНОСНО: Информация относно промените и указания при поставяне индексите на наказателните дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Приема за сведение информацията относно промените и указания при поставяне индексите на наказателните дела.

14.ОТНОСНО: Искане от председателя на Районен съд гр. Хасково за закупуване на 2 броя твърди дискове за замяна на дефектирали в сървър на съда.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Искането от председателя на Районен съд гр. Хасково за закупуване на 2 броя твърди дискове за замяна на дефектирали в сървър на съда, на стойност 1369.80 лева, е основателно.
14.2. Изпраща искането от председателя на Районен съд гр. Хасково на комисия „Бюджет и финанси” на ВСС, по компетентност.

15.ОТНОСНО: Извършена проверка в Софийски градски съд във връзка с публикувана статия в електронния сайт на „Правен свят”.
Устен доклад на Даниела Костова за извършена проверка на 14.11.2013 г. в Софийски градски съд.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Доклада за извършена проверка в Софийски градски съд във връзка с публикувана статия в електронния сайт на „Правен свят” да се представи на следващото заседание на комисията.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ